**פרקי אברהם –** ראשי פרקים לספר פרקי אברהם בהוצאת 'מכון אברהם ללימודי ישראל',   
במסגרת פרויקט היכרות מעמיקה של תרבויות מוסלמיות   
עם ישראל המודרנית ויסודות הדת התרבות וההיסטוריה שלה

|  |  |  |  |
| --- | --- | --- | --- |
| **עקרון / תכונה** | **הסבר** | **חשיבות לקורא המוסלמי וקישור רלוונטי עבורו** | **מקור** |
| **מהפכנות** (חדשנות) | מהפכנות כתכונה אישית - אברהם העברי שנמצא מעבר אחד וכל העולם מהעבר השני (המדרש). מהפכנות שמביאה אותו לחיפוש תמידי. שאיפה מתמדת לאמת מוחלטת ולטוב אין-סופי, שאינה מוכנה להסתגל או להסתפק במצב הקיים.  אישית - לכן הוא יוצא ממולדתו ומשפחתו, מהמרחב הנח שלו ושל משפחתו הבורגנית, אל מקום אחר, שעדיין לא ידוע לו. הוא לא יכול להישאר באותו מקום והוא חייב לייסד ארץ משלו ואומה משלו.  הוא מוביל מהפכה תיאולוגית - הוא מחפש את המקור האחד למציאות (המדרש) לעומת תפיסות העולם האליליות הקיימות, שהן כוחניות.  ומהפכה מוסרית – הוא מחדש תפיסה מוסרית חדשה, קורא לאל בשם שופט צדק ולא מלך בעל הכח כמקובל.  נלחם לא בשביל השלל, אלא בגלל החוב המוסרי לקרוב המשפחה | לא להסתפק במציאות כפי שהיא, לשאוף לטוב גדול יותר ולאמת מוחלטת  חידוש – אינו דבר רע (בידעא), אלא דבר טוב, תכלית העולם להתקדם ולא לחזור (סלאפיות) | "אברהם העברי – שכל העולם ..."  מדרש נוסף על החיפוש  מדרש אחר על מהפכנות |
| **חסד** | הרצון והיוזמה להיטיב לכל, למרות ההבדלים.  רצון להיטיב לכל מבחינה חומרית ורוחנית.  גם המאבק של אברהם על סדום, נובע מתפיסת החסד שלו.  למרות שהם קלקלו והשחיתו, הוא נושא ונותן עם אלוקים, כדי לוודא שהמשפט הוא צדק המבוסס על חסד, כלומר על אמונה באדם ובפוטנציאל שלו (אם יש עשרה צדיקים, כלומר הם מכילים אותם, זה מלמד שיש להם פוטנציאל שעשוי להתרחב)  הכנסת אורחים - הוא יושב בחוץ כחום היום, לא חיכה באוהל (כמנהג הבדואים שהם בתוך האוהל), כי הוא מחפש להיטיב. הוא נותן להם גם אוכל וגם ניקוי אבק רגליהם, להסיר את הע"ז, כלומר עזרה חומרית ורוחנית. למשל כשהם מודים לו הוא עונה תברכו את ה'  היחס להגר ולישמעאל – הבסיס הלכתחילאי הוא החסד. המאמץ מול שרה להשאיר את ישמעאל בבית. חורה לו לפעול בכח, עד שה' אומר לו לשמוע לשרה ומבטיח לו שיהיה לו עתיד משלו וכו'. ואז הוא נותן לה חמת מים... | החסד מבוסס על התפיסה שלאנושות יש פוטנציאל בלתי נדלה לטוב.  מי שעושה חסד משפיע ללא גבול (לעומת צדק שלו יש גבול).  להיות 'אברהמי' – להשיג את הצדק בדרך של חסד, ולא בדרך של כח, אלא אם כן אין ברירה.  כמו באסלאם: שיש צדקה, הכנסת אורחים ועוד |  |
| **אמונה** | החידוש של אמונת אברהם הוא האמונה באל טרנסצנדנטי אחד.    יש בה 3 עקרונות:  (א) לעומת האלילות שיש בה ריבוי אלים, שיוצר מצב תמידי של מלחמה ומריבות וממילא של כוחנות, אכזריות, רמיה ושאר התכונות הרעות. כפי שיש בכל המיתולוגיות. אצל אברהם יש מקור אחד להכל, ממילא הריבוי הוא גיוון של האחד.  פיצול מהותי הוא דווקא 'תודעה כוזבת', במהות שוררת אחדות בין כל חלקי הבריאה.  וממילא החזון הוא חזון של שלום והרמוניה בין כל המרכיבים. וגם היחסים עם האחרים נובעים ממחויבות למקור האחד (ואהבת לרעך כמוך אני ה') ולכן זו מחויבות מוסרית ולא יחסים כוחניים, שמביאים למריבות.  (ב) כל מה שקיים במציאות הוא רק גילוי ולא מקור.  הדברים במציאות הם חולפים (רוח, שמש וכו') הם רק גילויים של המקור.  המקור הוא בלתי-גבולי, לעומת הגילויים. לכן כשהוא מבשר לו על בן בגיל 99 הוא "האמין בה'", כיון שה' מעבר למציאות ולכלליה, הוא מקור החוקים והכללים.  (ג) רציונליזם - האמונה האברהמית אינה סותרת רציונליות, היא כוללת אותה.  ראשית האמונה של אברהם היא בביקורת רציונלית על האלילות, מי מנהיג את העולם ? או במדרש הפסלים כשהוא עונה לתרח בציניות שהפסל הגדול שבר את כל השאר.  אברהם גם לא יוזם להקריב את בנו כי זה לא רציונלי, נגד ההגיון המוסרי והטבע האנושי, עד שה' מצווה אותו (ובסופו של דבר מאשרר שהאמונה היא אכן מחויבות למוחלט שמעבר לטבע, אך היא אכן לא אמורה לסתור את ההגיון והטבע).  גם בהתעקשות שלו להציל את סדום הוא טוען עפ"י ההגיון המוסרי. | להיות מאמין רציונלי ולא להיות מאמין פרימטיבי  "שווא עמלו... אבל לא לא לבנות..." |  |
| **צדק** | אברהם מכנה את האל שופט ! "השופט כל הארץ" בדרישה למשפט צדק.  המושג צדק היה קיים גם בתרבות האלילית. אמת המידה של הצדק היתה הכח. וזה היה הגיוני כי החזק היה חזק בחסד האל.  החידוש ב"צדק האברהמי" – הוא שבני אדם שונים אבל גם שווים. מאחר וכולם נבראו בצלם אלוהים, אז כולם שווים מבחינה זו. יש אל אחד למציאות וכולם נבראיו, לכן יש מרכיב של שיוויון מהותי.  האתגר של הצדק הוא – מה היחס הנכון בין השיוויון לשוני בכל מקרה.  צדק הוא מה יותר נכון בסיטואציה ספציפית.  האם בגלל שאני יותר מבוגר / חזק אז מגיע לי משהו ?  לפני אברהם רק השוני קבע. לא היה מרכיב השיוויון | החידוש לקורא המוסלמי – |  |
| **מסירות נפש** | מסירות נפש היא כשהרצון להיטיב לכלל גובר על הטוב והקיום האישי. אברהם היה מוכן להעמיד את חייו בסכנה מול דברים כלליים (זה לא בא מתוך זלזול בחיים, שכן הוא מבקש משרה לומר 'אחותי את' כדי לשמור על חייו). מסירות מתוך בחירה חופשית מלאה, מבלי לקבל תמורה (ולא מכח האינרציה) היא חידוש. כמו שעשה אברהם במלחמה על לוט, יוצא החוצה בחום ביום השלישי למילתו.  אלבר קאמי: "לעולם עשה מה שראוי" ואל תתחשב במה שיהיה אתך.  כלומר אברהם מבסס את העקרון שכשיש התנגשות בין טובת הפרט לטובת הכלל ולתיקון העולם, אז במידה והמסירות נפש תועיל אז יש למסור את הנפש.  פן נוסף – גם כשיש התנגשות בתוך האדם בלשון פרויד בין אגו לסופר אגו, בין הקיום הפשוט למשמעות החיים, צריך להיות נאמן למשמעות הגבוהה של הקיום. – כמו בכבשן האש באור כשדים ועקדת יצחק וברית מילה  כמובן לא כל דבר הוא דבר מכונן שיש להקריב עבורו את החיים (זו לא אקסטזה רדודה), אלא מתוך בחינה רציונלית של הדבר הנדון (ע"ז, ג"ע וש"ד – הם הקו האדום התחתון של הקיום: שפיכות דמים אישית, חברתית ואידיאית)  בחינת המשמעות של הפרהסיא / גזירה נגד היהדות – שהופכת את המעשה ל"שפיכות שמים אידיאית" | לקורא המוסלמי - הג'יהאד הגדול להתגברות על האגו וגם הג'יהאד הקטן, הם מיסודו של אברהם  אלא שחסר המימד הרציונלי, בדומה לתפיסה של קירקגור על אברהם בספרו "בחיל ורעדה" – שהוא מבטל את המוסר האנושי (כלומר מוסר שיש לו יסוד רציונלי) אל מול האמונה.  כלומר לקורא המוסלמי החידוש הוא מסירות נפש שהיא משלבת את המרכיב של המוסר האנושי. הן מבחינת התועלת (כולל מיצוי הדרכים האחרות) והן מבחינת הערך עבורו מוסרים את הנפש.  זהו הפירוש של הרב קוק לעקדת יצחק, שהיא כנגד קירקגור! מסקנת העקדה היא שאהבת האב לבן חשובה לה' |  |
| **שליחות עולמית** | השליחות העולמית המיוחדת של אברהם, היא לתקן את חטא אדם הראשון והגרוש מגן עדן.  כולם צאצאי אדם. וכולם צריכים לחזור לקרבת אלוהים, ולכל המשמעויות של המצב הזה של העולם המתוקן.  אברהם והאומה שיצאה ממנו, נולדו כדי להחזיר את האנושות כולה למצב המתוקן.  אברהם נולד כדי להיות ברכה לעולם כולו.  לעומת היאוש מהעולם, היאוש של האדם מעצמו, המריבות, הנפילות. אברהם מחזיר את האמון והתקווה.  אצל הדתות האוניברסליות – יש כפיית הדת שלהם על כולם. כלומר כפיית הפרטיקולרי שלהם על העולם כולו.  האוניברסליות של אברהם – היא לברך ולהעצים את הכוחות הקיימים האחרים ולא להפוך אותם להיות כמו אברהם. (לפעמים צריך גם להילחם בכוחות רעים אבל זה חלק מהתיקון) ולכן דווקא היהדות היא דת אוניברסלית אמיתית. היא מכירה בערך המיוחד של השונה, והיא רוצה לקחת את התכונות השונות ולהביא אותם למקסימום הטוב ולהרמוניה.  היכולת של אברהם והעם היהודי להכיר במהות של כל אדם ותרבות, היא מאפשרת לו להיות מוביל הברכה האוניברסלית, להיות ממלכת כהנים – שמברכים ומשרתים את האנושות כולה "בית תפילה לכל העמים" | לקורא המוסלמי –  "לעשות את כולם כמוני" – זו אוניברסליות מזויפת. אי הכרה בריבוי העצום שיש ביקום.  אוניברסליות אברהמי, זה להכיר בכוחות ולהעלות אותם לשיא הטוב שבהם. | ונברכו בך כל משפחות האדמה ובזרעם  דינים בשבע מצוות בני נח – זה עצם יסוד המשפט אבל כל תרבות לפי אופי העם וערכיו. |